ai4bharat/Pralekha huggingface dataset:
خواتین اور بچوں کی ترقیات کی وزارت
زچگی کی شرح اموات
نئی دہلی، 05 فروری 2021: حکومت کے ذریعہ ایک ٹاسک فورس قائم کی گئی ہے جو  دورانِ حمل، پیدائش اور اس کے بعد، ماں اور نومولود/ نوزائیدہ/بچہ کی صحت، طبی طور پر چاق و چوبند اور تغذائی صورتحال  بچوں کی شرح اموات ، زچگی کی شرح اموات ، مجموعی فرٹیلیٹی شرح ، پیدائش کے وقت جنسی تناسب ، بچوں کا جنسی تناسب  وغیرہ اور  اس پس منظر میں صحت اور تغذیہ سے متعلق دیگر معتبر نکات کے ساتھ شادی کی عمر اور مادریت کے درمیان فرق کی جانچ کرے گی۔
یہ اطلاع خواتین و اطفال کی ترقی کی وزیر محترمہ اسمرتی زبین ایرانی نے آج لوک سبھا میں ایک تحریری جواب کے تحت دی۔
نیتی آیوگ
شمال مشرق میں ترقیاتی پروجیکٹوں کا فروغ : نیتی فورم برائے شمال مشرق کی پہلی میٹنگ کا انعقاد 10 اپریل کو اگرتلہ میں
نئی دہلی، 9 اپریل 2018/نوتشکیل شدہ نیتی فورم برائے شمال مشرق کی پہلی میٹنگ کل 10 اپریل کو اگرتلہ میں منعقد کی جائے گی ۔ اس میٹنگ کی صدارت نیتی آیوگ کےنائب چیئرمین جناب راجیو کمار اور شمال مشرقی ریاستوں کی ترقی کے وزیر مملکت  ڈاکٹر جتیندر سنگھ کریں گے۔ شمال مشرقی ریاستوں کے وزرا ئے اعلی کے علاوہ شمال مشرقی خطے کے سرکردہ افراد اس میٹنگ میں شرکت کریں گے۔
اگرتلہ روانہ ہونے سے قبل نیتی آیوگ کے نائب چیئرمین جناب راجیو کمار اور شمال مشرقی ریاستوں کی ترقی کے وزیر مملکت  ڈاکٹر جتیندر سنگھ نے مشترکہ طور پر آج راجدھانی نئی دہلی میں ایک پریس کانفرنس سے خطا ب کیا۔
ترقیاتی پروجیکٹوں کی راہ میں حائل رکاوٹوں کی شناخت کرنے، وسائل کو بہتر بنانے اور شمال مشرقی علاقوں پر نئے سرے سے توجہ مرکوز کرنے کی ضرورت پر زور دیتے ہوئے نیتی آیوگ کے نائب چیئرمین اور وزیر موصوف نے اس پہلی میٹنگ کے موضوع ‘‘ ایک خوشحال مشرقی خطے کی جانب بڑھتے قدم’’ سے متعلق بات چیت کی۔
اس پہلی میٹنگ کے وسیع ایجنڈے میں دیگر چیزوں کے علاوہ درج ذیل امور شامل ہیں:شمال مشرقی علاقوں میں سڑک ، ریل اور فضائی کنکٹیوٹی کو بہتر بنانے کے لئے حکمت عملیپن بجلی کے خواب کو پورا کرنا، شمال مشرقی علاقوں میں پن بجلی کے موجودہ امکانات اور صلاحیتوں کو استعمال کرنے کے لئے آگے کی راہ کا تعین کرنا ۔زاعت اور دیگر متعلقہ شعبےشمال مشرقی ریاستوں میں نامیاتی کاشت کو فروغ دینا۔سبزیوں، پھلوں ، مصالحوں اور ادویاتی پودوں کی کاشتکسانوں کے لئے مٹی صحت کارڈفصلوں کی کٹائی کے بعدکے نقصانات کو کم سے کرنا۔فصل بیمہ کے تحت کوریج کو بڑھانا۔دودھ کی پیدوار میں اضافے کرناآبی بندوبست
-آبپاشی کےجاری پروجیکٹوں کو جلد از جلد مکمل کرنا۔
- سیاحت کو فروغ دینا۔
-ماحولیاتی سیاحت، دیہی سیاحت اور ایڈوینچر ٹورزم کو ترقی دینا
-شمال مشرقی سیاحتی ترقیاتی کونسل  کو مستحکم کرنا۔
-بنیادی طور پر گھروں میں قیا م کی سیاحت  کو شمال مشرق کی دیگر ریاستوں میں فروغ دینا۔
-سیاحت کو فروغ دینے کے لئے این ای ڈی ڈی سی شمال مشرقی ریاستوں کے ساتھ ملکر قریبی اشتراک سے کام کرے گا
شمال مشرقی ریاستوں میں ترقی میں تیزی لانے کے لئے کنیکٹویٹی ، زرعی پیداوار اور صنعتی ترقی کے شعبے میں جلد از جلدنافذ ہونے والے اہم پروجیکٹوں کی شناخت کرنا اور نشانہ مقرر کرنا ۔
پس منظر:
نیتی فورم برائے شمال مشرق کا قیام فروری 2018 میں کیا گیا تھا۔ اس کا مقصدملک کے شمال مشرقی خطوں کی پائیدار اقتصدی ترقی کو یقینی بنانا اور شمال مشرقی خطے میں ترقیاتی پروجیکٹوں کی صورتحال کا وقتاً فوقتاً جائزہ لیناہے۔ نیتی فورم برائے شمال مشرقی کے لئے سکریٹریٹ کا قیام شمال مشرقی ریاستوں کی وزارت کے اندر کیا گیا ہے۔ اس فورم میں تمام شمال مشرقی ریاستوں کے نمائندے ، ان ریاستوں کے چیف سکریٹریز اور متعلقہ مرکزی وزارتوں اور محکموں کے سکریٹریز کے علاوہ اہم تعلیمی اداروں  کے ڈائریکٹرس ، ماہرین اور صحافی شامل ہیں۔
۔۔۔۔۔۔۔۔۔۔۔
م ن۔م ع ۔ ج۔
U- 2001
(Visitor Counter : 78
وزارت دفاع
ماحولیات کے عالمی دن کے موقع پر ای این سی میں رابطہ کاری کی سرگرمیاں
ماحولیات کے عالمی دن 2023 کو منانے کے لئے ہندوستانی بحریہ کی جانب سے مجوزہ سرگرمیوں اور مختلف اقدامات کے حصے کے طورپر 5 جون 2023 کو ایسٹ سی بورڈ پر تمام ساحلی ریاستوں میں ایسٹرن نیول کمانڈ  کی جانب سے شجر کاری کی مہم اور ساحلی کی صفائی ستھرائی کی مہم انجام دی گئی ۔ اس تقریب میں بحریہ، ڈی ایس سی اور ڈیفینس سویلین عملے کے ساتھ ساتھ ان کے کنبے کی ایک بڑی تعداد نے شر کت کی ۔
ساحل کی صفائی ستھرائی مہم کا مقصد تمام عملے ، ان کے کنبے کے افراد اور دیگر شہریوں کو اس بات سے آگاہ کرنا تھا کہ ساحلی پٹیوں اور ساحلوں پر کوڑا کرکٹ اور فضلے کو جمع کرنے کے مضر اثرات ہوتے ہیں اور اسے کم کرنے کے اقدامات کئے جائیں۔ ملبے کو صاف کیا جائے اور پلاسٹک کچرے کو جمع کیا جائے اور انہیں محفوظ جگہوں پر ٹھکانے لگایا جائے اور انہیں ایسی جگہ منتقل کردیا جائے جس سے کسی پر اس کا اثر نہ پڑے ۔
شجر کاری کی مہم بحریہ کے تمام اسٹیشنوں میں انجام دی گئی ۔اس سے ماحولیات او ر آلودگی کو کم کرنے کے تصور کے تحفظ کے لئے ہندوستانی بحریہ کے عزم کا اظہار ہوتا ہے۔کیندریہ ودیالیوں کے اساتذہ اور طلبا نے اسکولوں کی حدود میں پودے لگاکر مہم میں شرکت کی ۔حکومت ہند کے مشن لائف اسٹائل فار انوائرون مینٹ  پہل کو مستحکم کرنے کے لئے ایسٹرن نیول کمانڈ کی جانب سے رابطہ کاری کی سرگرمیاں شروع کی گئی ہیں اور اس موقع پر ماحولیات کے تحفظ کے لئے حلف برداری کی تقریب بھی ہوئی ہے۔ اس کے بعد مزید سرگرمیوں میں خون کے عطیہ کا کیمپ ، بیداری کے سمینار ، بائیسکل ریلیاں ، شجر کاری کی مہم ،ساحل کی صفائی اور ماحول دوست اقدامات شامل ہیں۔
وزیراعظم کا دفتر
وزیراعظم نے خواتین کی عالمی مکے بازی چمپئن شپ میں گولڈ میڈل جیتنے پر نکہت زرین کو مبارکباد پیش کی
وزیراعظم نے کانسے کا تمغہ جیتنے پر منیشا مون اور پروین ہڈا کو بھی مبارکباد پیش کی
وزیراعظم جناب نریندر مودی نے نکہت زرین کو، خواتین کی عالمی مکے بازی چمپئن شپ میں طلائی تمغہ جیتنے پر مبارکباد پیش کی ہے۔ انھوں نے کانسے کا تمغہ جیتنے والی منیشا مون اور پروین ہڈا کو بھی مبارکباد پیش کی ہے۔
اپنے ایک ٹوئیٹ میں وزیراعظم نے کہا:
’’ہمارے مکے بازوں نے ہمارا سر فخرسے اونچا کیا ہے! خواتین کی عالمی مکے بازی چمپئن شپ میں شاندار طلائی تمغہ جیتنے پر @ نکہت زرین کو مبارکباد۔ منیشا مون اور پروین ہڈا کو بھی اسی مقابلے میں کانسے کا تمغہ جیتنے پر نیک خواہشات۔‘‘
وزیراعظم کا دفتر
وزیر اعظم جناب نریندر مودی نے کہا ہے کہ جب دنیا آب و ہوا کے بحران سے نبرد آزما ہے، ایسے میں ہم نے راستہ دکھایا ہے اور ماحولیات کے لیے لائف اسٹائل - مشن لائف پہل کا آغاز کیا ہے
وزیر اعظم جناب نریندر مودی نے 77 ویں یوم آزادی کے موقع پر نئی دہلی میں تاریخی لال قلعہ کی فصیل سے قوم کو خطاب کرتے ہوئے کہا کہ ہم نے جی 20 سربراہی اجلاس کے لیے ’’ایک دنیا، ایک خاندان، ایک مستقبل‘‘ کا تصور پیش کیا ہے اور اس سمت میں کام کر رہے ہیں۔ جب دنیا آب و ہوا کے بحران سے دوچار ہے، ایسے میں ہم نے راستہ دکھایا ہے اور لائف اسٹائل فار انوائرمنٹ – مشن لائف کا آغاز کیا ہے۔
وزیراعظم نے کہا کہ ہم نے دنیا کے ساتھ مل کر انٹرنیشنل سولر الائنس بنایا اور اب بہت سے ممالک انٹرنیشنل سولر الائنس کا حصہ ہیں۔ ہم نے حیاتیاتی تنوع کی اہمیت پر زور دیا ہے اور ’’بگ کیٹ الائنس‘‘ کے قیام کو آگے بڑھایا ہے۔
شمال مشرقی ریاستوں کی ترقی کی وزارت
شمال مشرقی خطے کی ترقی کی وزارت نے 15ویں مالیاتی کمیشن کی بقایا مدت  کے دوران کابینہ سے منظور شدہ اسکیموں کو لاگو کرنے کے لیے نئے رہنما خطوط جاری کیے
سال 2022-23 سے 2025-26 تک کی مدت کے لیے 8139.50 کروڑ روپے کے منظور شدہ اخراجات کے ساتھ نارتھ ایسٹ اسپیشل انفراسٹرکچر ڈیولپمنٹ اسکیم  کے تسلسل کو بھی کابینہ نے دو اجزا کے ساتھ یعنی این ای ایس آئی ڈی یس-سڑک اور این ای ایس آئی ڈی یس-سڑک کے علاوہ دیگر انفراسٹرکچر  کو بھی کابینہ نے منظوری دی تھی۔ یہ اسکیم ایک مرکزی سیکٹر کی اسکیم ہے جس میں 100 فیصد مرکزی فنڈنگ ہے۔ حکومت کے فیصلوں بشمول سابقہ نارتھ ایسٹ روڈ سیکٹر ڈیولپمنٹ اسکیم  کو NESIDS- سڑک جزو میں ضم کرنے وغیرہ کے لیے 15ویں مالیاتی کمیشن کی بقایا مدت کے دوران تنظیم نو اور نفاذ کے لیے تازہ رہنما خطوط وضع کرنے کی ضرورت ہے۔ NESIDS کا مقصد شمال مشرقی ریاستوں میں کنیکٹوٹی سمیت شناخت شدہ شعبوں میں بنیادی ڈھانچے کی ترقی میں مدد کرنا ہے۔
مرکزی کابینہ نے 2022-23 سے 2025-26 کے دوران 3202.7 کروڑ روپے کے مجموعی اخراجات کے ساتھ 'این ای سی کی اسکیموں' کو جاری رکھنے کی بھی منظوری دی تھی۔ تفصیلی بات چیت اور مشاورت کے بعد ”این ای سی کی اسکیموں“ کے لیے تازہ رہنما خطوط بھی جاری کیے گئے ہیں۔
نئی جاری کردہ تفصیلی اسکیموں کے رہنما خطوط وزارت کی ٹھوس کوششوں اور شمال مشرقی ریاستوں کے تعاون کے ساتھ شفاف اور تیز رفتار طریقے سے مطلوبہ مقاصد کو حاصل کرنے میں سہولت فراہم کریں گے۔
امور داخلہ کی وزارت
بھارت اوربنگلہ دیش کے درمیان سکیورٹی اورسرحدی بندوبست سے متعلق جوائنٹ ورکنگ گروپ  کی 18ویں میٹنگ کا انعقاد
بھارت اوربنگلہ دیش کے درمیان سکیورٹی اورسرحد کے بندوبست سے متعلق مشترکہ ورکنگ گروپ  کی اٹھارہویں میٹنگ ، 5اور6 ؍دسمبر کو منعقد ہوئی ۔بھارت کے وفد کی قیادت داخلہ امورکی وزارت ، حکومت ہند کے ایڈیشنل سکریٹری جناب پیوش گوئل نے کی جب کہ حکومت بنگلہ دیش کی وزارت داخلہ کے ایڈیشنل سکریٹری جناب اے کے مخلص الرحمٰن نے بنگلہ دیش کے وفد کی قیادت کی ۔
مرکزی وزیرداخلہ جناب امت شاہ نے نئی دہلی میں 18نومبر کی ‘‘دہشت گردی کے لئے کوئی رقم نہیں ’’ کے موضوع پرمنعقد ہ کانفرنس کے موقع پربنگلہ دیش کے وزیرداخلہ جناب اسعدالزماں خاں سے ملاقات کی تھی ۔
گذشتہ ماہ دونوں وزراء کے درمیان کے بعد سے ، دونوں ملکوں کے درمیان آج کی اس میٹنگ سے دونوں ملکوں کے درمیان شاندار دوطرفہ تعلقات اجاگرہوتے ہیں اورسکیورٹی اورسرحد سے متعلق امورمیں باہمی تعاون کو مزید وسعت دینے اور مستحکم بنانے کا اعادہ ہوتاہے ۔ بنگلہ دیش کے وفد نے سال 1971میں بنگلہ دیش کی جنگ آزادی کے دوران بھارت کے گراں قدر تعاون کا ذکرکیا۔
میٹنگ میں دوطرفہ امور، جیسے کہ بین الاقوامی سرحد کے 150گز کے دائرے کے اندر سرحد پرباڑھ لگانا اورترقیاتی کام ، غیرقانونی طریقے سے سرحدپارکرنے ، شورش وغیرہ پرقابوپانے کی غرض سے دوطرفہ تعاون ، دہشت گردی ، منظم جرائم اوراسمگلنگ وغیرہ سے مقابلہ کرنے اور ان کی روک تھام سے متعلق امورپرتبادلہ ٔ خیال کیاگیا۔
وزارت دفاع
آئی این ایس ترکش الیگژینڈریا ، مصر میں 
نئی دہلی، 28 جون / مصر کے ساتھ بھارت کے تعلقات کی اہمیت اجاگر کرنے اور بھارتی بحریہ کے اثر و رسوخ میں اضافے اور اس کے عملی دائرۂ کار کے اظہار کے طور پر بھارتی بحریہ کا بحری جہاز ترکش 28 جون ، 2019 ء کو تین روزہ دورے پر الیگژینڈریا پہنچا ہے ۔ یہ سفر مغربی بیڑے کے سمندر پار کی تعیناتی کا ایک حصہ ہے ۔
ترکش کے اس سفرکے دوران مصری بحریہ کے ساتھ پیشہ ورانہ ربط و ضبط کا منصوبہ بنایا گیا ہے تاکہ دونوں افواج کے مابین مزید تعاون بڑھایا جا سکے ۔ اس کے علاوہ ، سینئر سرکاری اور عسکری حکام کی ملاقاتیں ، کھیل کود کا اہتمام ، ثقافتی ربط و ضبط ، بحری جہاز پر تعینات عملے کا باہم تبادلہ اور بہترین طریقۂ ہائے کار کو ساجھا کرنے جیسے امور بھی اس سفر کے مقاصد میں شامل ہیں تاکہ دونوں بحریاؤں کے مابین تعلقات مستحکم ہو سکیں اور باہمی افہام و تفہم میں اضافہ ہو ۔
بھارت اور مصر دنیا کی دو قدیم ترین تہذیبیں ہیں ۔ دیرینہ تعلقات کو بنیاد بناکر ، جو بھارت اور مصر کے مابین استوار رہے ہیں ، دونوں ملکوں نے متعدد شعبوں میں گرم جوشانہ تعلقات استوار کر لئے ہیں ۔ متعدد تعاون پر مبنی اور ثقافتی تبادلے دونوں ممالک کے مابین عمل میں آتے رہے ہیں ۔ مصر کا ارضیاتی محل و قوع مصر کو ایک منفرد حیثیت فراہم کرتا ہے اور یہ افریقہ ، ایشیا ، یوروپ کے چورستے پر واقع ہے ۔ مواصلات کی اہم لائنیں بحر احمر سے ہوکر گزرتی ہیں اور نہر سویز کے ذریعے بحیرۂ روم تک جاتی ہیں ۔
ترکش کیپٹن ستیش واسو دیو کی کمان میں جدید ترین نوعیت کا عسکری جہاز ہے اور بھارتی بحریہ کے تحت گوناگوں قسم کے اسلحہ جات سے آراستہ ہے ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.2692
(Visitor Counter : 45
وزارت دفاع
ارن میں بحری اسٹیشن کرنجا میں 2 میگاواٹ شمسی بجلی پلانٹ کا افتتاح کیا گیا
نئی دہلی،21 جولائی ، 2020 / وائس ایڈمرل اجیت کمار ، پی وی ایس ایم، اے وی ایس ایم ، وی ایس ایم، اے ڈی سی فلیگ آفیسر کمانڈنگ اِن چیف ، مغربی بحری کمان نے 20 جولائی 2020 کو مغربی بحری کمان کے 2 میگاواٹ صلاحیت کےپہلے شمسی بجلی پلانٹ کا ای- افتتاح کیا ۔
یہ پلانٹ بحری اسٹیشن کرنجا پر نصب کیا گیا ہے اور یہ خطے میں سب سے بڑے شمسی پلانٹ میں سے ایک ہے۔ یہ سولر پلانٹ 100 فیصد ملک ہی میں تیار کیے گیے شمسی پینلوں ، ٹریکنگ ٹیبلس اور انورٹرز پر مشتمل ہے۔ یہ پلانٹ گرڈ انٹرکنکٹیڈ ہے جس میں جدید ترین قسم کے واحد ٹی وی والے ، سورج کو ڈھونڈنے کی ٹکنالوجی کا استعمال کیا گیا ہے جس میں کمپیوٹر کے ذریعے مانیٹرنگ اور کنٹرولنگ ہوتی ہے۔
بھارتی بحریہ کی طرف سے یہ پروجیکٹ شمسی توانائی کو فروغ دینے اور بحری اسٹیشن کی بجلی سپلائی کی ضروریات کو پورا کرنے کے لیے توانائی کے قابل استعمال وسیلے کو استعمال کرنے کی جانب ایک اہم قدم ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔07۔21
U – 4065
(Visitor Counter : 142
پیٹرولیم اور قدرتی گیس کی وزارت
تیل اور گیس کے شعبے میں اٹھائے گئے اقدامات سے سماجی و اقتصادی تبدیلی میں تیزی آرہی ہے: شری دھرمیندر پردھان
پٹرولیم وقدرتی گیس اوراسٹیل کے مرکزی وزیر جناب دھرمیندر پردھان نے آج کہاہے کہ توانائی، سماجی واقتصادی تبدیلی میں تیزی لانے کامتحرک ہے۔ ایندھن اور تیل سے متعلق ایک سمپوزین سے خطاب کرتے ہوئے انہو ں نے کہاکہ تیل اور گیس کے شعبہ میں اربوں ڈالر کی سرمایہ کاری سے روزگار کے مزید مواقع پیدا ہوں گے جس کی وجہ سے سماجی اور اقتصادی ترقی کو بڑھاوا ملے گا۔ انہوں نے یہ بھی کہاکہ یہ شعبہ بھارتی معیشت کی دوہرے ہندسہ والی ترقی میں ایک اہم رول ادا کرے گی۔
جناب پردھان نے کہاکہ بھارت ، دنیا میں ایندھن کا تیسرا سب سے بڑا صارف ہے اوریہ جلد ہی ملک میں فی کس صرفہ کے طور پر سرفہرست آجائے گا۔ انہوں نے کہاکہ مستقبل کے لئے توانائی کی ضرورت کو صاف ستھرے ، ماحول کے لئے سازگار اور دیرپا وسائل کے ذریعہ پورا کیا جائے گا اوراس کے لئے تحقیق و ترقی کی کوششیں کی جائیں ۔ اس سلسلے میں پالیسی اصلاحات کے بارے میں بتاتے ہوئے انہوں نے پی ایم یو وائی، ایتھنول کی تیاری، کمپریسڈ بایوگیس، بایوڈیزل، کول ٹو سن گیس، اور ایل این جی کو ایک ترجیحی ٹرانسپورٹ ایندھن کے طور پر فروغ دینے کے بارے میں بتایا۔ پالیسی کے معاملے میں ٹھوس سرمایہ کاری منصوبہ مستقبل کے مقاصد کے بارے میں وضاحت اور بڑے پیمانہ پر عمل درآمد کی حکمت عملی کو ایک نئی شکل دی جارہی ہے۔ انہوں نے کہاکہ ہماری صنعت نہ صرف توانائی کی دستیابی کے لئے بلکہ کوالٹی توانائی کےلئے بھی تیار ہے۔
جناب پردھان نے کہا کہ ہم اقتصادی ترقی کے میدان میں توانائی کے شعبہ میں نئی اونچائیوں کو چھو رہے ہیں۔ ’’دنیا دیرپائے گی کے بارے میں بات کررہی ہے، ہم نے توانائی کو صاف ستھرا، ماحول کے لئے سازگار اورمزیددیرپابنانے کے لئے اپنی حکمت عملی میں دیرپا راستے بنائے ہیں‘‘۔
جناب پردھان نے انڈین آئل کے تحقیق و ترقی کے مرکز کی گولڈن جوبلی کے موقع پر ایک لوگو اورایک سورینیئر بھی جاری کیا۔
پٹرولیم و قدرتی گیس کے سکریٹری جناب ترن کپور نے اس موقع پر کہاکہ انڈین آئل آر این ڈی ایک قابل تعریف کام انجام دے رہا ہے اوراس نے بہت سی مصنوعات کو تجارتی انداز میں شروع کیا ہے۔ البتہ انہوں نے تحقیق و ترقی کے کام اور اختراعی کوششوں میں اضافہ کے لئے کہا تاکہ روایتی ایندھن کے اخراج کو کم کیا جاسکے۔ انہوں نے ایندھن کی بچت میں اضافہ پر زور دیا جس سے صرفہ اور درآمد پرانحصار میں کمی آئے گی۔
انڈین آئل کے چیئرمین جناب شری کانت مادھو ویدیہ اور آر اینڈ ڈی انڈین آئل کے ڈائریکٹر ڈاکٹر رام کمار نے بھی اس موقع پر اظہار خیال کیا۔
ایندھن اور تیل سے متعلق تین روزہ بارہواں بین الاقوامی سمپوزیم انڈین آئل آر اینڈ ڈی مرکز کی طرف سے ہائی برڈ پلیٹ فارم پر 15 مارچ سے 17 مارچ 2021 کے درمیان منعقد کیا جارہا ہے۔ یہ سمپوزیم بھارت کے آٹومیٹیوانجینئرس کی سوسائٹی کے ساتھ مل کر منعقد کیا جارہا ہے۔ سمپوزیم کا موضوع ہے ’ایندھن اور تیل میں ابھرتے ہوئے رجحانات- بی ایس -6 اور اس کے علاوہ‘۔ سمپوزیم کی آئی ایس ایف ایل سیریز دوسال میں ایک بار ہونے والا پروگرام ہے جس میں بھارتی ایندھن اور تیل کی صنعت کی ترقی کے بارے میں بتایا جاتا ہے اور اس کے ذریعہ تازہ ترین پیش رفت کے بارے میں ایک دوسرے کو آگاہ کیا جاتا ہے۔ خیالات و نظریات کے تبادلے کئے جاتے ہیں اور نئے تجارتی تعلقات قائم کئے جاتے ہیں۔
وزیراعظم کا دفتر
وزیراعظم نریندر مودی 17 جولائی 2020 کوایکوسوک ، یعنی اقوام متحدہ اقتصادی اور سماجی کونسل کے اعلیٰ سطحی شعبے کے اجلاس سے خطاب کریں گے
وزیراعظم جناب نریندر مودی جمعہ، 17 جولائی 2020 کو نیویارک میں واقع اقوام متحدہ میں،اقوام متحدہ اقتصادی اور سماجی کونسل ، کے اجلاس کے اس سال کے اعلیٰ سطحی شعبے کے اجلاس سے ورچوولی خطاب کریں گے، جس کا وقت 0930-1130 بجے  ہوگا۔ ناروے کےوزیراعظم اور اقوام متحدہ کے سکریٹری جنرل اینٹونیو گٹیریس کے ہمراہ وزیراعظم جناب نریندر مودی اختتامی اجلاس سے خطاب کریں گے۔
سالانہ اعلیٰ سطحی سیگمنٹ میں حکومت، نجی شعبے، سول سوسائٹی کے اعلیٰ نمائندوں اور ماہرین تعلیم کا ایک متنوع گروپ شامل ہے۔ اس سال کے اعلیٰ سطحی سیگمنٹ کا موضوع ہے ‘‘ کووڈ-19 کے بعد تکثیریت:75ویں سالگرہ پر ہمیں کس طرح کے اقوام متحدہ کی ضرورت ہے’’۔
بدلتے ہوئے بین الاقوامی ماحول اور کووڈ-19 وباکے موجودہ بحران کو ذہن میں رکھتے ہوئے یہ اجلاس تکثیریت کی سمت طے کرنے والی اہمیت پر توجہ مرکوز کر ےگا۔ اس کے ساتھ ہی اس اجلاس کے دوران مضبوط قیادت ، مؤثر بین الاقوامی اداروں، شراکت داری میں اضافہ اور عالمی عوامی چیزوں کی بڑھی ہوئی اہمیت کے توسط سے عالمی ایجنڈے کو آگے بڑھانے کے طریقوں کی شناخت کرے گا۔
یہ پہلا موقع ہوگا، جب وزیراعظم نریندر مودی 17جون 2020کو سلامتی کونسل کے غیر مستقل رکنکی شکل میں بھارت کومتفقہ طور پر منتخب کئے جانے کے بعد اقوام متحدہ کی وسیع رکنیت سے خطاب کریں گے۔ اقوام متحدہ کے قیام کی 75ویں سالگرہ پر ‘ ای سی او ایس او سی)’ کے اعلیٰ سطحی سیگمنٹ کا موضوع دراصل بھارت کی سلامتی کونسل ترجیحات سے بھی متعلق ہے، جس میں بھارت نے کووڈ-19 کے بعد کی دنیا میں ‘‘تکثیریت کی تشکیل نو’’ کی اپیل کی ہے۔ اس موقع پر ای سی او ایس او سی کے سب سے پہلے صدر  کی شکل میں بھارت کی خدمات کو بھی یاد کیا جائے گا۔ وزیراعظم نے اِس سے پہلے جنوری 2016 میں ای سی او ایس او سی کی 70ویں سالگرہ پر ورچوولی طور پر کلیدی خطبہ دیا تھا۔
نوجوانوں کے امور اور کھیل کود کی وزارت
پہاڑی علاقوں میں بائیکنگ اور بائسکل موٹو کراس کا ایس اے آئی کا پہلا بہترین کار کردگی کا قومی مرکز شملہ میں قائم کیا جائے گا
نوجوانوں کے امور اور کھیلوں کی وزارت ہماچل پردیش سرکار کے کھیلوں کے اشتراک سے شملہ میں پہاڑی علاقوں کی بائکنگ اور بائسکل موٹو کراس کا بہترین کار کردگی کا قومی مرکز شملہ میں قائم کرے گی ۔ این سی او ای بھارت کے سائیکل کے کھلاڑیوں کو عالمی معیار کی تربیت کی سہولیات فراہم کرنے کے لئے قائم کیا جا رہا ہے تاکہ وہ ایم ٹی بی اور بی ایم ایکس میں 18 اولمپک تمغوں کے لیے مقابلہ کر سکیں۔ سطح سمندر سے دو ہزار میٹر کی اونچائی پر واقع یہ مرکز ، دنیا میں اونچائی پر موجود تربیتی سہولیات میں سے ایک ہو گا ، جس میں عالمی سطح کا بنیادی ڈھانچہ ، جدید ترین اسپورٹس سائنس ہائی پرفارمنس سینٹر، اولمپک کلاس ٹریکس اور بین الاقوامی معیار کے مطابق یہاں ہندوستان کے بہترین سائیکلسٹ اور مقامی کھیلوں کے ٹیلنٹ کو تربیت دی جا سکے گی۔ پہاڑی علاقوں کے لئے کھیل کی ضرورت اور تربیت کے لئے موزوں ماحول کی وجہ سے شملہ این سی او ای کے لئے ایک ترجیحی انتخاب کے طور پر ابھرا ہے۔
ایس اے آئی کے این سی او ای کے قیام کے ساتھ، ہماچل ، بھارت میں ایم ٹی بی اور بی ایم ایکس ٹریننگ کا علمبردار بن جائے گا اور سائیکلنگ کے دو شعبوں کے لئے مستقبل کی عالمی چیمپئن شپ کا ایک ممکنہ مقام بننے کا امکان ہے۔ اولمپک سطح کی تیاریوں کے لئے تقریباً 200 سائیکل سواروں کو تربیت دینے کی صلاحیت کے ساتھ، این سی او ای کے پاس ایک ایکس سی او اولمپک سطح کا ٹریک، خصوصی سہولیات کے ساتھ ایک ٹریننگ ٹریک، ایک بی ایم ایکس ٹریک، ایک جدید ترین انڈور جمنازیم اور 100 کھلاڑیوں کے لئے ہاسٹل کی سہولیات ، کوچ اور معاون عملے کی سہولیات دستیاب ہوں گی ۔ اس کے علاوہ ، جدید ترین سہولیات کے ساتھ اسپورٹس سائنس کے لئے ایک اعلیٰ کار کردگی کا مرکز بھی ہو گا ، جس میں انڈور ری کوری پول ، اسٹریم اور سونا، طاقت اور کنڈیشنگ ہال، بایو میک لیب، فزیو تھراپی، اینتھروپومیٹری وغیرہ شامل ہوں گے ۔ اس میں مہنگے آلات جیسے سانس اور لیکٹک اینالائزر، ہارٹ ریٹ مانیٹر، ٹریڈ ملز، بائسکل ایرگو میٹر بھی دستیاب ہوں گے ، جنہیں کھلاڑی تربیت کے دوران استعمال کر سکیں گے ۔
اس عالمی درجے کی سہولت کو قائم کرنے کی خاطر مرکز اور ریاست کے درمیان اشتراک کو 23 مارچ ، 2022 ء کو ایک مفاہمت نامے پر دستخط کرکے با ضابطہ شکل دی گئی ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 3142
(Visitor Counter : 123
وزارت خزانہ
کووڈ -19کا مقابلہ کرنے کے لئےریاستوں کو جاری کی گئی رقم
نئی دہلی،14ستمبر 2020/ کووڈ-19 وبائی مرض کے مدنظر، حکومت ہند نے ریاستی ڈیزاسٹر ریسانس فنڈ  11092 کروڑ پر مشتمل رقم کی پہلی قسط، ریاستی حکومت کو وبائی مرض سے نمٹنے کے لئے مضبوط بنانے کے لئے پیشگی طور پر 3 اپریل 2020 کو جاری کی۔ خزانے اور کارپوریٹ امور کے وزیر مملکت جناب انوراگ سنگھ ٹھاکر نےا ٓج لوک سبھا میں پوچھے گئے ایک سوال کے تحریری جواب میں یہ معلومات فراہم کی۔
مزید تفصیلات بتاتے ہوئے جناب ٹھاکر نے کہا کہ ریاستی حکومتوں کو سال 21-2020 کے لئے مجموعی ریاستی گھریلو مصنوعات  کے 2فی صد تک اضافی قرضے کی حد کی اجازت دی گئی ہے۔ جی ایس ڈی پی کے 2 فی صد اضافی قرض کی حد کے مقابلے میں سال 21-2020 کے دوران اوپن مارکیٹنگ بوروئنگ  بڑھانے کے لئے ریاستوں کو 106830 کروڑ روپے کے جی ایس ڈی پی کے 0.05 فی صد قرض لینے کی رضا مندی پہلے ہی جاری کی جاچکی ہے۔
اپنے تحریری جواب میں جناب ٹھاکر نے کہاکہ جاری کردہ فنڈز کی ریاست وار تفصیلات ضمیمہ -1 میں دی گئی ہیں، اور ریاست کو سال 21-2020 کے لئے جاری کردہ جی ایس ڈی پی کے 0.5 فی صد اضافی قرض لینے کی ریاست وار تفصیلات ضمیمہ 2 میں منسلک ہیں۔
…
م ن۔ ش ت ۔ ج
Uno-5370
(Visitor Counter : 129
وزارت دفاع
آتم نربھر بھارت مہم کے تحت بھارتی فوج کے لیے آگمینٹیڈ رئیلٹی ہیڈ ماؤنٹیڈ ڈسپلے  نظام
آگمینٹیڈ رئیلٹی ہیڈ ماؤنٹیڈ ڈسپلے  سسٹم زمین پر مبنی فضائی دفاعی ہتھیاروں سے آئی جی ایل اے شولڈر فائرڈ انفرا ریڈ ہمنگ ایئر ڈیفینس میزائل نظام اور زیڈ یو 23ملی میٹر 2 بی اے ڈی گن سسٹم جو آپریٹر کو راڈار اور تھرمل امیجنگ مہیا کرنے کی خاطر سیکیورٹی نظاموں کی صلاحیت میں اضافے کے لیے تصور کیا گیا ہے۔ مجوزہ نظام رات کے دوران صلاحیت کو بڑھاتے ہیں۔ اور موسم کی خرابی اور دن کے وقت کی مصروفیات میں بھی ری ایکشن ٹائم ، ڈیٹا کی تحسیب وغیرہ میں معاون ہوتے ہیں۔
بھارتی فوج میک II زمرے کے تحت 556 آگمینٹیڈ رئیلٹی ہیڈ ماؤنٹیڈ ڈسپلے  نظام حاصل کرکے طاقت ور ٹکنالوجی حاصل کرنے کے عمل سے گزر رہی ہے۔ فروخت کنندگان کے جوابات کا کامیابی سے جائزہ لیے جانے کے بعد، 22فروری 2021 کو چھ فروخت کنندگان کو پروٹوٹائپ تیار کرنے کا آغاز کرنے کے لیے پروجیکٹ سینکشن حکم نامے  جاری کیے گئے ہیں۔ معاہدہ ، آئی ڈی ڈی ایم زمرہ کی شقوں کے مطابق ، پروٹوٹائپ کو کامیابی سے بنائے جانے کے بعد کسی ایک فرم کے ساتھ کیا جائے گا۔
میک II کے تحت آگمینٹیڈ رئیلٹی ہیڈ ماؤنٹیڈ ڈسپلے سسٹم کی ترقی بھارتی فوج کے لیے زبردست تبدیلی کا باعث ثابت ہوگی۔ یہ حکومت کی آتم نربھر پالیسی کے ساتھ ہم آہنگ ہوگی اور بھارتی دفاعی صنعت کو فروغ دے کر خود کفیلی کا باعث بنے گی۔
کوئلے کی وزارت
مہاندی کول فیلڈز لمیٹڈ  نے کوئلے کی سپلائی میں نئی بلندیاں طے کیں
x اتوار کو 5.47 لاکھ ٹن کوئلہ بھیجا
کوئلہ پیدا کرنے والی ممتاز کمپنی مہاندی کول فیلڈ لمٹڈ  نے کل صارفین کو 5.47 لاکھ ٹن سے زیادہ کوئلہ بھیجا اور اس طرح دو ہفتے کے اندر 5.45 لاکھ ٹن کا اپنا ہی ریکارڈ توڑ دیا ۔
کمپنی نے سب سے زیادہ 103 ریک کوئلہ بھیجا جس میں سے 65 ریک کوئلہ تالچر کول فیلڈ سے جبکہ 38 ریک کوئلہ بی ویلی کول فیلڈ سے بھیجا گیا۔
جناب پی کے سنہا، چیر من اور مینجنگ ڈائرکٹر نے MCL کے افسران اور کارکنوں کو کوئلہ سپلائی میں تیزی لانے کے لئے ان کی انھتک لگاتار کوششوں اور تال میل کے جزبے سے کام کرنے کے لیے انہیں مبارکباد دی ۔ جس کی وجہ سے اکتوبر کے مہینے میں 5.17 لاکھ ٹن کی روزانہ کی اوسط سپلائی ممکن ہوئی۔
اس بات پر زور دیتے ہوئے MCL کے پاس خاطر خواہ کوئلہ اسٹاک موجود ہے۔ جناب سنہا نے کہا کہ اکتوبر مہینے کے لیے کوئلے کی پیداوار، روانگی اور زمین کو کوئلہ پکانے کے لیے تیار کرنے میں گذشتہ مالی سال کے دوران کے مقابلے بالترتیب 26.5 فی صد 34.3 فی صد اور 71.7 فی صد ترقی ہوئی۔
رواں مالی سال کے دوران دو عددی قابل ذکر نمو کے ساتھ MCL نے 78.5 ملین ٹن کوئلہ پیدا کیا ہے جو 12.16 فی صد ترقی ہے جبکہ 89.65 ملین ٹن ڈرائز فیول صارفین کو پہنچایا ، جبکہ گذشتہ برس اسی مدت میں یہ سپلائی 74.33 ملین ٹن تھی۔
MCLمیں زمین کو کوئلہ پکانے کے لیے تیار کرنے کے عمل  میں بھی رواں مالی سال میں 22.2فی صد کی نمایاں ترقی ہوئی۔ اس سے کوئلہ لگانے کے وسائل کی کافی دستیاب ممکن ہوگی اور مارکیٹ کی مانگ کو پورا کیا جا سکے گا۔
<><><><><>
ش ح،ع س، ج
U.No. : 11070
(Visitor Counter : 116
وزیراعظم کا دفتر
وزیر اعظم نریندر مودی نے گرو پورنیما کے موقع پر عوام کو مبارکباد دی
وزیر اعظم جناب نریندر مودی نے گرو پورنیما کے مقدس موقع پر عوام کو مبارکباد دی ہے۔
ایک ٹوئیٹ میں وزیر اعظم نے کہا:
’’گرو پورنیما پر مبارکباد، یہ دن ان سبھی مثالی گروؤں کے تئیں تشکر کا اظہار کرنے کا دن ہے جنہوں نے ہمیں تحریک دی ،ہمیں راستہ دکھایا اور ہمیں زندگی کے بارے میں بہت کچھ سکھایا ،ہمارا معاشرہ دانشمندی اور سیکھنے سکھانے کی زبردست اہمیت سے منسلک ہے ۔ ہمارے گروؤں کا آشیرواد ہمارے ہندوستان کو نئی بلندیوں تک لے جائے ،ایسی میری دعا ہے۔‘‘
وزارت دفاع
پارلیمنٹ میں رکشا منتری کے بیان کا ترجمہ
13 دسمبر 2022 کو پارلیمنٹ کے دونوں ایوانوں میں رکشا منتری جناب راج ناتھ سنگھ کے بیان کا ترجمہ درج ذیل ہے:
‘‘عزت مآب اسپیکر/چیئرمین،
میں اس معزز ایوان کو 9 دسمبر 2022 کو اروناچل پردیش کے توانگ سیکٹر میں ہماری سرحد پر ایک واقعہ کے بارے میں آگاہ کرنا چاہتا ہوں۔
9 دسمبر 2022 کو، پی ایل اے کے فوجیوں نے توانگ سیکٹر کے یانگستے علاقے میں ایل اے سی کی خلاف ورزی کرنے اور یکطرفہ طور پر جوں کی توں حیثیت کو تبدیل کرنے کی کوشش کی۔ چین کی اس کوشش کا ہمارے فوجیوں نے مضبوط اور پرعزم انداز میں مقابلہ کیا۔ اس کے بعد پیش آمدہ واقعات کے نتیجے میں ایک جسمانی جھڑپ ہوئی جس میں ہندوستانی فوج نے بہادری سے پی ایل اے کو ہمارے علاقے میں داخل ہونے سے روکا اور انہیں اپنی پوسٹوں پر واپس جانے پر مجبور کردیا۔جھڑپ کے نتیجے میں دونوں جانب سے چند اہلکار زخمی ہوئے۔ میں اس ایوان کے ساتھ یہ شیئرکرنا چاہتا ہوں کہ ہماری طرف سے کوئی ہلاکت نہیں ہوئی ہے یا سنگین طور پر کوئی زخمی نہیں ہوا ہے۔
بھارتی فوجی کمانڈروں کی بروقت مداخلت کی وجہ سے پی ایل اے کے سپاہی اپنے مقامات پر واپس چلے گئے۔ اس واقعے کی پیروی کے طور پر، علاقے کے مقامی کمانڈر نے 11 دسمبر 2022 کو اپنے ہم منصب کے ساتھ ایک فلیگ میٹنگ کی تاکہ اس مسئلے پر قائم شدہ طریقہ کار کے مطابق بات چیت کی جا سکے۔ چینی فریق سے کہا گیا کہ وہ ایسی کارروائیوں سے باز رہے اور سرحد پر امن و امان برقرار رکھے۔ اس معاملے کو سفارتی ذرائع سے چینی فریق کے ساتھ بھی اٹھایا گیا ہے۔
میں اس ایوان کو یقین دلانا چاہتا ہوں کہ ہماری افواج ہماری علاقائی سالمیت کے تحفظ کے لیے پرعزم ہیں اور اس پر کی جانے والی کسی بھی کوشش کو ناکام بناتے رہیں گے۔ مجھے یقین ہے کہ یہ پورا ایوان ہمارے سپاہیوں کی بہادرانہ کوششوں کی حمایت میں متحد رہے گا۔
جے ہند!‘‘